**Жаңа формация мұғалімі**

**мынадай гуманистік тәсілдері**

 **бар этиканы пайдаланады:Бақылаудың орнына ынталандыру;Мәжбүрлеудің орнына кеңес беру;Ауыстырудың орнына сенім білдіру;Үгіттеудің орнына түсіндіру;Басқарудың орнына қатысу;Айғайлаудың орнына әзілдеу;Кінәлаудің орнына қорғау;Бұйрық беріп тексерудің орнына**

 **кәсіби көмек көрсетіп,**

**қолдау жасауға ұмтылу.Н. Ә. Назарбаев**

**Педагогикалық сараптаулар-әдістемелік қызметті жетілдірудің тиімді жолдары.**

 ХХІ ғасырда Еліміздегі қайта құрулар, экономика дамуындағы жаңа стратегиялық бағыттар , күннен күнге өсіп келе жатқан халықаралық бәсекелестік, қоғамдағы ақпараттанудың қарқынды дамуы білім беруге қойылатын талаптарды түбегейлі өзгертті. Әлемнің жетекші дамыған елдері білім берудің мақсатын , мазмұны мен технологияларын оның сапалық нәтижелеріне қарай бағалайды.Ал, Қазақстанның білім беру саласындағы жүйелі өзгерістері де әлемдік деңгейдегі болып жатқан жаңашыл бастамалармен үндесіп отыр.

 Қазакстан Республикасының Президенті Н.Ә.Назарбаевтың Қазақстан халқына арналған «Қазақстан жаңа жаһандық нақты ахуалда: өсім,реформалар, даму» атты Жолдауында жаңа жаһандық ахуалдағы беталысымызды айқындап беріп отыр. Білім беру жүйесін жаңғырту барысында да біз үшін келесі іс-шараларды жүзеге асырудың маңызы зор. Біріншіден, оқыту үдерісіне қазіргі заманғы әдістемелер мен инновациялық технологияларды еңгізу.

 Бүгінде халықаралық стандарттар негізінде Назарбаев университеті мен зияткерлік мектептер табысты жұмыс істеуде. Кәсіптік –техникалық білім берудің озық мекемелерінің желісі дамып келеді. Олардың тәжірибесін бүкіл қазақстандық білім беру жүйесіне таратып,барлық білім беру мекемелерін солардың деңгейіне тарту жүруде.

 Екіншіден, педагогтар құрамының сапасын арттырудың маңызы зор екенін атап, білім саласына айрықша назар аударып, алда атқарылуға тиіс міндеттерді саралап көрсетіп отыр. Өйткені білім - мемлекетіміздің интеллектуалды және рухани ресурстарының сарқылмас бұлағы ретінде адамзат капиталының сапасын арттыруда басты роль атқаратыны белгілі.Сондықтан ұстаздар қауымына жүктелер жауапкершілік те, міндеттер де зор.

 Білім берудің сапасын арттыру мақсатында әсіресе білім беру жүйесін ақпараттық жән инновациялық технологияларды пайдалану арқылы дамыту мектептің негізгі басты міндеті болып отыр.Сондықтан жалпы орта білім беруде мемлекеттік жалпыға міндетті стандарттарын жаңарту және нәтижеге бағытталған білім беру үлгісіне көшу стратегиясында мұғалімдермен әдістемелік қызметті жаңа жолға қоюдың маңызы артып келеді.

 Қазақстан Республикасының « Білім туралы» Заңының 8 бабында «Білім беру жүйесінің басты міндеті –оқытудың жаңа технологияларын еңгізу,білім беруді ақпараттандыру,халықаралық коммуникациялық желілерге шығу,ұлттық және жалпы адамзаттық құндылықтар,ғылым мен практика жетістіктері негізінде жеке адамды қалыптастыруға, дамытуға және кәсіби шыңдауға бағытталған, білім алуға қажетті жағдайлар жасау» деп атап көрсетілген.Сондықтан да әдістемелік қызмет төмендегідей міндеттерді шешуі тиіс:

-жаңашыл үрдістерді, инновациялық оқытудың тиімді технологияларын оқыту үрдісіне енгізу, зерделеу,үйлестіру;

-кадрлардың ақпараттық технологияларды меңгеру деңгейі бойынша үнемі курстар,пед оқулар, семинарлар ұйымдастыру;

-тәжірибелік- мұғалімніңзерттеушілік жұмыстарын үйлестіру;

-ақпараттық-комуникациялық технологияларды оқу үрдісіне енгізу;

-дарынды балалармен жұмысты ұйымдастыру;

-облыстық,республикалық конференцияларға, семинарларға дайындау, қатысу.

 Бұдан күтілетін нәтиже: жоғары білімді,білікті,бәсекеге қабілетті,әлемдік білім кеңістігіне ене алатын,отанын сүйетін азаматты тәрбиелейтін мұғалімдердің ұжымдық қауымын қалыптастыру көзделеді.Бұл бағыттағы әдіскердің басқару функцияларына мына іс-шараларды жүзеге асыру жатқызылады: жоспарлау,мақсат қою,ұйымдастыру,бақылау,іс-тәжірибе тарату, мониторинг жүргізу,талдау,шешім қабылдау, т.б. Өйткені, әдістемелік қызмет-ғылым жетістігі мен тәжірибеге негізделген,оқу-тәрбие үрдісінің тиімділігін,мұғалімнің кәсіби біліктілігін,шығармашылық шыңын арттыруға бағытталған кешенді іс-шаралар жүйесі.

 Бәсекеге қабілетті жеке тұлға дайындаушы ол- мұғалім. Мұғалімнің басты ролі –тұлғаның жеке дамуына негізделген, жан-жақты зертелетін, сараланған білім беру үлгісінің басым бағыттарын айқындау нәтижесінде еліміздің әлемдік өркениетке негізделген білім саясатының стратегиялық мақсаттарын жүзеге асыру. Сондықтан білім саласындағы оң өзгерістер жаңа педагогикалық көзқарастарды еңгізуді, кәсіптік біліктілікті артыруды, әр ұстаздың инновациялық даярлығын күшейтуді, үздіксіз шығармашылықта ізденіп, әдістемелік шеберліктерін дамытып отыруын талап етеді.Ал, мұғалімді мектеп жағдайында дамытуда әдістемелік қызметтің алар орны зор.Әдістемелік қызмет-бұл мұғалімдерді ғылыми-теориялық және әдістемелік дайындығын, кәсіптік шеберлігін арттыруға бағытталған жекелей және ұжымдық жұмыс түрлері.Бұл жұмысқа қойылар басты талапта педагогтердің шеберлігін жетілдіру,шыңдау,кәсіптік құзыреттілігін қалыптастыру.

 Бүгінгі таңда білім беру стандартының талабымен оқыту үрдісінің нәтижесін бағалау, педагог қызметкерлердің кәсіптік шеберліктерін анықтау, талдау әдістерінің жүйесі- педагогикалық диагностиканы енгізудің маңызы зор. Педагогикалық диагностика- ұстаздың кәсіптік деңгейі мен әрекетінің нәтижелілігін анықтаудың жеке, топтық, ұжымдық құралдары мен әдістер жүйесі. Ал диагностиканың нәтижесі мониторинг арқылы көрсетіліп отырады. Мониторинг аналитикалық жүйе болғандықтан зерттеу жан-жақты жүргізіледі яғни, оқыту нәтижелілігін бағалау мен талдау, мемлекеттік білім беру стандартының талабымен оқыту үрдісінің нәтижесін бағалау, сондай-ақ оқушылардың ерекшелігін ескере отырып, оқу үлгерімін бақылау және мұғалімдердің тәжірибесін жинақтау, болашақта қателіктерді болдырмау, озат тәжірибелерді тарату, сапалы білім беруді жүзеге асыру мақсатында мектебімізде педагогикалық мониторинг жүргізілді. Педагогикалық мониторингтің жалпыға белгілі бақылаудан айырмашылығы: мұғалімнің білімділік деңгейі мен оқыту жағдайын үздіксіз қадағалауға мүмкіндік беретін ақпаратты жинақтайды, сақтайды, өңдеуді және таратуды ұйымдастырады. Педагогикалық ұжымның оқу-тәрбие мүмкіндігін, мұғалімнің жеке тұлғасын, педагогикалық үрдіс бөліктерінің жағдайын зерттеу педагогикалық мониторингтің мазмұнын құрайды. Педагогикалық мониторинг арқылы бірыңғай педагогикалық талаптардың орындалуы және мұғалімнің іс-әрекеті зерттеледі. Сондай-ақ тиімді жағы мектеп әкімшілігін дұрыс ақпаратпен қамтамасыз етіп, істі ары қарай қандай негізде , қандай мақсатта, қандай бағытта жүргізуге болатындығын болжауға мүмкіндік беретінін өз тәжірибемізде көз жеткізіп жүрміз. Әрбір мектеп ұжымының әдістемелік мәселесі, диагностика нәтижесі мониторинг қорытындысынан шығуы тиіс.

Педагогикалық диагностика нәтижесі

Мониторинг

Ұсыныс

Әдістемелік мәселе

Мақсат

Міндеттер

Іс шара жоспарларының орындалу нысандары

Күтілетін нәтиже қорытындысы.

 Мектебімізде осы сызба негізінде жұмыс мазмұны айқындалып, ұйымдастыру барысында мұғалімнің кәсіби деңгейін анықтауды алға қойдық.

 Мониторинг жүйесі төменгі бағытарда жүргізілді:

1. Білім сапасын диагностикалау .

2. Мұғалімдердің педагогикалық әрекетін,мәдениетін сараптау.

3.Әдістемелік жұмыстардың сапасын диагностикалау.

 Мұғалімнің саны, құрамы, өзін-өзі бағалау, дамыту, инновациялық жұмысқа дайындығы, шығармашылық деңгейі, технология қолдануы, әртүрлі педагогикалық жарыс байқауларға қатысуы, шәкірттерінің ғылыми жоба қорғауға қатысуы, пән олипиадаларында жүлделі орын алуы, тәжірибе таратуы, шығармашылық деңгейі,оқу тәрбие жұмысын жоспарлай алуы, сабақ мақсатын, міндетін айқындай алуы. Сабақ құрылымын дұрыс құра білуі, тиімді әдістерді таңдай алуы, сабақ типін, формаларын дұрыс таңдауы, оқушының білім деңгейіне қарай саралап оқыту дәрежесі, пәнаралық байланыс, ақпараттық құралдарды пайдалануы, танымдық қызығушылығын қалыптастыру, сабақты түрлендіре алуы, тексеру деңгейі, үй тапсырмасын беру әдісі, сабақты қорытындай алуы педагогикалық әдеп, сабақтан тыс жұмыстарды ұйымдастыра алуы, өз білімін жетілдіруі, қоғамдық жұмыстарға қатысуы, білім сапасы, ҰБТ қорытындысы, әртүрлі пед.оқуларға қатысуы,сабаққа зертеу жүргізе білуі, критериалды бағалауды тиімді жүзеге асыра білуі, үлгілі сабақтардың көрсетілуі тағы басқа параметрлер бойынша төмендегі үлгіде көрсетілгендей мұғалімдердің жарты жылдық сайын жұмыс көрсеткіштерінің рейтингісі, бірлестіктердің педагогикалық көрсеткіштері, әр мұғалімнің диагностикалық картасы және 2017-2020 оқу жылдары аралығындағы мұғалімдердің 3 жылдық кәсіптік даму мониторингісі шығарылып, сарапталынып талданды.

**1-ші үлгі**

 **-------------------------- бірлестігі мұғалімдерінің**

 **2017-2020 жылдар аралығы бойынша кәсіптік даму мониторингі.**

|  |  |
| --- | --- |
| № | Мұғалімдердің аты-жөні Нурумова Алия Бекжигитовна |
| Кәсіптік көрсеткіштері. | ұпайы | Оқу жылдары |
| 2017- | 2018- | 2019 |
| 2018 | 2019 | 2020 |
| 1 | Мұғалімнің пән олимпиадасына қатысуы. Iор.-3 ұп.;II-III ор-2ұп | 3 |  |  |  |
| 2 | Облыстық пед. оқуларға қатысуы | 3 |  |  |  |
| 3 | Аудандық пед. оқуларға қатысуы. | 2 |  |  |  |
| 4 | Іс тәжірибесінің таратылуы мектепішілік /2/ аудандық. | 3 |  |  |  |
| 5 | Білім сапасы 65% 2 70% 2 75% 3 ұп | 3 |  |  |  |
| 6 | Оқушыларының пән олимпиадасына қатысуы. орын алуы | 3 |  |  |  |
| 7 | Мұғалімнің өз білімін жетілдіруі. | 2 |  |  |  |
| 8 | ҰБТ қорытындысы 100% 3 ұпай, 75% 2 ұп. 60% 1 ұп. | 3 |  |  |  |
| 9 | Жаңа технологияларды қолдануы. | 3 |  |  |  |
| 10 | Қоғамдық жұмыстарға қатысуы | 3 |  |  |  |
| 11 | Сыныптан тыс жұмыстардың ұйымдастыруы | 3 |  |  |  |
| 12 | Критериалды бағалауды жүзеге асыруы | 3 |  |  |  |
| 13 | Шығармашылық жұмысы. Зерттеушілік қызметі | 5 |  |  |  |
| 14 | Дарынды балалармен жұмысы | 3 |  |  |  |
| 15 | Авт. Бағдарлама, Авторлық жұмыс | 3 |  |  |  |
| 16 | Каб-ң талапқа сай болуы. | 2 |  |  |  |
| 17 | Әртүрлі байқауларға қатысуы. (әр байқаудан орын алуы) | 3 |  |  |  |
|  | Барлық ұпайы | 50 |  |  |  |

Бағалау критериі:

35 ұпайдан жоғары-жоғары деңгей 15-25 ұпай- ауытқу деңгей

25-35 ұпай-жеткілікті деңгей 0-15 ұпай-төмен деңгей.

Нәтижесінде мұғалімдердің 2017-2020 оқу жылдары бойынша кәсіптік даму деңгейінің қаншалықты екені анықталып өздерінің жинаған ұпайы бойынша 3 деңгейге топтастырылды.

**2-ші үлгі**

 **\_\_\_\_\_\_\_\_\_\_\_\_\_\_\_\_\_\_\_\_\_\_бірлестігі мұғалімдерінің жылдық жұмысының қорытындысы.**

**20--- - 20 оқу жылы.**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Мұғалімнің аты-жөні | Күнтізбелік жоспар  | Сабақ жоспарлары | Оқуш.шығ.жұмысы/дарынды балалармен жұмыс  | Ашық сабақ | Дидақтикалық материалдар | Мұғал.шығар.тақырыбы б/ша жұмыс | Сабақ беретін сынып оқушы біліміне мониторингі | Мұғ.өз-ара сабаққа қатысу пікірі | Жаңа техн. іске асыру | Өздік білім көтеру | Кабинет жабдықтары | Журнал толтыруы | Дәптер тексеруі | Мектеп қоғам.жұмысқа қатысуы | Олимпиада жұмыстары.қорытындысы | Пән олимпиадасына қатысуы және көрсеткіші | Байқауларға қатысуы және көрсеткіші | Барлығы  | Орны  |
|  |  | **5** | **5** | **5** | **10** | **10** | **10** | **5** | **5** | **5** | **5** | **5** | **5** | **5** | **5** | **5** | **5** | **5** |  |  |
| 1 | Мухташ Харлығаш | 5 | 4 | 4 | 10 | 9 | 8 | 4 | 3 | 3 | 4 | 4 | 5 | 3 | 3 |  |  |  | 68 | ІІІ |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |

Әр пән бірлестігі мұғалімдерінің жұмыс қорытындысы жылына 2 рет шығарылып, жылдық рейтингісі шығарылады

 **3-үлгі Ақсу қаласы, Жамбыл атындағы орта мектебі мұғалімдерінің жылдық жұмысының қорытынды реитингісі.**

|  |  |  |  |  |  |  |
| --- | --- | --- | --- | --- | --- | --- |
| **№** | **91-ден жоғары** | **90-81** | **80-71** | **70-61** | **60-51** | **50-41** |

Жинаған ұпайлары бойынша мұғалімдер топтастырылып, рейтингісі шығарылып жыл соңында марапатталуға ұсынылады.

**4-ші үлгі**

**Химия, биология, география пәндері бірлестігі мұғалімдерінің кәсіптік біліктілік**

**деңгейінің диагностикалық картасы**

**2019-2020 оқу жылы**.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Сыныбы | Мұғалімнің аты-жөні | Оқу тәрбие жұмысын жоспарлай алуы | Сабақ тың оқу мақсатын,міндетін орындай алуы | Сабақ құрылымын дұрыс құруы | Тиімді әдіс тәсілдерді таңдау алуы | Сабақ типін,формаларын дұрыс таңдау | Оқушынің білім деңгейіне қарай саралап оқыту | Пәнаралық байланыс | Ақпараттық технологияны қолдану | Татымдық қызығушылығын қаыптастыруЖаңа тех-ды іске асыру | Сабақ түрлендіре алуы | Кері байланысты жүзеге асыра білуі | Үй тапсырмасын беру әдісі | Сабақты қортындылай алуы | Педагогикалық әдеп | Өз пәні бойынша сабақтан тыс жұмыстарды ұйымдастыру деңгейі | Оқушыларының білім сапасы | Мұғалімнің өз білімін жетілдіруі | Мұғалімнің әдістемелік шеберлігі | Критериалды бағалауды жүзеге асыруы | Оқушыларының үлгерімі  |
| 1 |  | \* | \* | \* | \* | \* | \* | \* | \* | \* | \* | \* | \* | \* | \* | \* | + | \* | \* | + | + |
| 2 |  | \* | \* | \* | \* | \* | \* | \* | + | \* | \* | \* | \* | \* | \* | \* |  | \* | \* | + | + |
| 3 |  | + | + | + | + | + | \* | \* | + | \* | + | \* | \* | \* | \* | + |  | + | - |  | + |
| 4 |  | 0 | - | - | 0 | - | - | - | - | - | - | - | + | - | - | + | + | + | - | 0 | + |
| 5 |  | + | \* | + | \* | + | \* | \* | + | \* | \* | \* | \* | \* | \* | \* | \* | \* | \* | \* | + |
| 6 |  | 0 | - | 0 | 0 | - | 0 | + | - | - | - | + | - | 0 | - | - | + | - | 0 |  | + |
| 7 |  | - | + | - | - | - | - | + | - | - | + | + | + | - | + | - |  | - | - |  | + |
| 8 |  | + | \* | + | \* | + | + | \* | + | + | + | \* | + | + | + | + |  | + | + |  | + |
|  |  |  |  |  |  |  |  |  |  |  |  |  |  |  |  |  |  |  |  |  |  |

Өте жақсы Жақсы Қанағаттанарлық Нашар

+

-

0

\*

Мұндай мұғалімдер жұмысын диагностикалау әр мұғалімнің инновациялық даярлығын қалыптастыру қызметін тиімді жоспарлауға мүмкіндік туады.

**5-ші үлгі**

Жаратылыстану-математика пәндері бірлестігінің

 2019-2020 оқу жылындағы педагогикалық жұмыс көрсеткішінің үлгісі.

|  |  |  |
| --- | --- | --- |
| № | Педагогикалық көрсеткіштер | Ұпай саны |
| 1 ұпай «Қанағат» | 2 ұпай «Жақсы» | 3 ұпай «Өте жақсы» |
| 1 | Бірлестік іс қағаздары (жоспары, хаттамалары) |  |  |  |
| 2 | Бірлестік мүшелерінің педагогикалық оқуларға, семинар конференцияларға, байқауларға қатысуы. |  |  |  |
| 3 | Бірлестік мүшелерінің іс-тәжірибесінің насихатталуы. |  |  |  |
| 4 | Пән бойынша оқушылардың білім мониторингі. |  |  |  |
| 5 | Пән бойынша сыныптан тыс жұмыстар (апталық, айлық). |  |  |  |
| 6 | Өз білімін көтеру. |  |  |  |
| 7 | Бірлестік мүшелерінің инновациялық технологияларды қолдануы және біліктілігін көтеру (СТО), Модуль, СКТ т.б. |  |  |  |
| 8 | Пән бөлмелерінің талапқа сай жабдықталуы. |  |  |  |
| 9 | Пән бірлестігі мүшелерінің қоғамдық белсенділіктері. |  |  |  |
| 10 | Бірлестік мүшелерінің шығармашылық деңгейі. |  |  |  |

Осындай үлгідегі сараптама қорытындысын түрлендіріп жасауға болады Бұндай сараптаулар әр бірлестіктің жетістіктері мен кемшіліктерін анықтайды

 Мұндай сараптаулар қорытындысы жалпы ұстаздардың шығармашылық өсу деңгейінде екенін көрсетті. Сондай-ақ диагностикалық сараптаулар нәтижесінде педагогикалық мониторинг қалыптастырушы, ынталандырушы, ақпараттық, қозғаушы, түзетушілік қызметтер атқаратынына көз жеткізілді.

 Тиімді жақтары :

Мұғалімдердің жауапкершілігін арттырды.

Мұғалімдерді өзінің педагогикалық еңбегіне өзіндік талдау жасауға машықтандырды.

Мұғалімнің зерттеушілік әрекетін күшейтті.

Мұғалімнің іс-тәжірибесіндегі әрбір жетістіктері мен кемшіліктер анықталды.

Мектеп әкімшілігін де дұрыс ақпаратпен қамтамасыз етті.

Жаңа оқу жылындағы әдістемелік жұмыстың бағытын айқындап береді. Сонымен қатар, мектептің жұмысын жан-жақты зерттеп білуге,келешегін болжауға, тиянақты жоспар жасауға нақтылы мүмкіндіктер береді.Оқу-тәрбие үрдісін жоспарлау үшін қазіргі жетістіктер мен кемшіліктерді толық айқындау қажет болса,диагностика –оның таптырмайтын құралы.

 Диагностикалық зерттеулерді енгізудің екінші маңыздылығы мұғалімдердің еңбегіне әділ баға беріледі. Жыл соңында талдау жасай отырып рейтингісі жоғары мұғалімдер марапатталады. Үшінші ден, мұғалімнің зерттеу, талдау қабілетін арттырып,өз еңбегінің түпкі нәтижесіне , жұмыс сапасына көңіл бөлуге бейімдейді.Біз өз тәжірибемізде диагностикалық зерттеу әдістерін кеңінен енгізіп келеміз. Мектеп өмірінде зерттеуді қажет ететін педагогикалық мәселелер өте көп. Оның бәрін жүйелеп, меңгеріп толық қамту үшін мәселен төмендегідей негізгі үш ортада –мұғалімдер,оқушылар,ата-аналар арасында зерттеу жұмыстары арнаулы жоспармен жүргізілуі тиіс.

|  |  |  |  |
| --- | --- | --- | --- |
| **Зерттеу салалары** | **Зерттеу мақсаты** | **Зерттеу обьектісі** | **Зерттеу әдісі** |
| Сабақтың оқытылу деңгейін анықтау | Мұғалімнің кәсіптік деңгейі | Пән мұғалімдері. | Сабаққа қатысу,сауалнама алу жеке пікір алмасу.  |
| Сабақтардың оқытылу деңгейі, білім сапасының мониторингісін анықтау. | Оқу тәрбие үрдісі, мұғалім | Сабаққа талдау,оқушының білімін анықтау. |
| Баланың дамытуды қажет ететін қасиеттері | Жеке оқушы | Талдау саралау. |
| Жеке оқушыны зерттеу | Ата-ананың материалдық рухани деңгейі | Ата-ана, отбасы. | Сауалнама бақылау. |
| Баланың дамытуды қажет ететін қасиеттері | Жеке оқушы | Психодиагностика әдістері. |
| Мұғалім мен ата-анаға қандай міндеттер жүктеледі | Жинақталған материалдар | Саралау |
| Сыныпты зерттеу | Сынып ұжымының қалыптасу деңгейін анықтау | Сынып ұжымы | Тест, сауалнама, бақылау |
| Қай бағытта жұмыстарды жетілдірген жөн | Алынған мәліметтер | Саралау. |
| Сынып оқушыларын табиғи қабілетіне қарай топқа бөлу | Жеке оқушылар | Тест,сынақ, бақылау |

Осындай шаралар әр түрлі тақырып сала бойынша тармақталып кете береді және тиянақты әзірлікті және қажырлықты да талап етеді. Сондай-ақ анықталған кемшіліктерді жою міндеттерін белгілеп береді.

 Түпкі мақсат- сапалы білім беру еліміздің экономикасы мен әлеуметтік саласының тұрақты дамуының басты факторларының бірі. Сондықтан қазір жалпыға білім беретін мектептердің заман талабына сай болуы сөз жоқ, жоғары деңгейде кәсіби даярланған перспективті қабілеттері бар, кәсіби қырағы , педагогикалық сезімталдығы дамыған шығармашылық қабілеті жоғары педагог қадрларымен қамтамасыз етілуі тиіс. Озық тәжірибелі ұстаздарымыздың қатары молая берсе, алдымыздағы тәрбиелеп отырған шәкірттеріміздің ұлттық санасын оятып, алғыр, батыл, шапшаң, өз замынымыздың ақыл-ойын толық меңгерген тайсақтауды білмейтін нағыз текті ұрпақ тәрбиелейміз деген сеніммен .

Павлодар облысы, Ақсу қаласы,

Жамбыл атындағы орта мектеп

директорының әдістемелік

ісі жөніндегі орынбасары

 **Темиралина Гулнара Болатовна**